РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ГРАД НОВИ САД

СЛУЖБА ЗА ЗАЈЕДНИЧКЕ ПОСЛОВЕ

Сектор за јавне набавке

Жарка Зрењанина 2, Нови Сад

**Комисија за резервисану јавну набавку**

**добара – обућа за Комуналну полицију**

**Број: XIX-404-3/17-139**

**Шифра: ОПОКП-26/2017**

**Дана: 07. новембра 2017. године**

НОВИ САД

 На основу члана 63. став 1. Закона о јавним набавкама („Службени гласник РС“, бр. 124/12, 14/15 и 68/15), Комисија за резервисану јавну набавку добара – обућа за Комуналну полицију, шифра **ОПОКП-26/2017** је, дана 07. новембра 2017. године, сачинила

**ИЗМЕНЕ И ДОПУНЕ I**

**КОНКУРСНЕ ДОКУМЕНТАЦИЈЕ ЗА РЕЗЕРВИСАНУ ЈАВНУ НАБАВКУ ДОБАРА – ОБУЋА ЗА КОМУНАЛНУ ПОЛИЦИЈУ**

**-ОТВОРЕНИ ПОСТУПАК-**

**(ШИФРА: ОПОКП-26/2017)**

**Тачка 1.**

У Конкурсној документацији за јавну набавку **ОПОКП-26/2017**, поглавље „3. СПЕЦИФИКАЦИЈА“, мења се и гласи:

**„**

# СПЕЦИФИКАЦИЈА

**1. ЦИПЕЛЕ**

Модел обуће

Радне ципеле, плитке, моделиране тако да заштите ноге корисника у нивоу до испод глежња. Затварају се пертлама. Боја ципела црна.

Висина горњег дела лица измерена од најниже тачке унутрашњости ђона мора бити од 80 до 85 mm.

Ниво заштите

 - затворена област пете

- апсорбција енергије у области пете

- отпорност на клизање

- висока заштита од продора воде/апсорпција

- ђон отпоран на високе температуре

Материјал

Лице: Природна говеђа кожа, хидрофобирана, дебљине 1,5 ± 0,1 mm

Постава: Природна поставна кожа

Уложна табаница: Од поставне коже као за поставу, одстрањива, анатомска

Темељна табаница: Текстилна

Ђон: Гума/полиуретан исте боје као и горњиште

Начин израде

Делови коже горњег дела спојени шивењем, штепови заштићени од продора воде и агресивних честица

Горњи део и ђон спојени лепљењем

Означавање

Сваки комад радне обуће, мора бити јасно и трајно означен штампањем или утискивањем информација: ознака артикла/типа, година и квартал производње, број серије, ознака величине, идентификациона ознака произвођача, број референтног стандарда, уколико је применљиво одговарајућа категорија.

**пари 58**

**2. ЧИЗМЕ**

Модел обуће

Радне ципеле дубоке (ЧИЗМЕ) су моделиране тако да заштите ноге корисника у нивоу глежња. Затварају се пертлама. Боја чизама црна.

Висина горњег дела лица измерена од најниже тачке унутрашњости ђона мора бити од 220 до 230 mm.

Ниво заштите:

- затворена област пете

- апсорбција енергије у области пете

- антистатичка својства

- висока заштита од продора воде/апсорпција

- отпорност на клизање

- ђон отпоран на високе температуре

Материјал

Лице: природна говеђа кожа, хидрофобирана дебљине 1,9 ± 0,1 mm

Постава: текстилна са клима мембраном и вареним саставима

Уложна табаница: анатомска, одстрањива

Темељна табаница: текстилна

Ђон: гума/ полиуретан исте боје као и горњиште

Начин израде

Делови коже горњег дела спојени шивењем, штепови заштићени од продора воде и агресивних честица

Горњи део ципеле израђен тако да се ципела у потпуности затвара

Горњи део и међуђон спојени шивењем

Међуђон и ђон спојени лепљењем

Означавање

Сваки комад радне обуће, дубоке, мора бити јасно и трајно означен штампањем или утискивањем следећих информација: ознака артикла/типа, година и квартал производње, број серије, онака величине, идентификациона ознака произвођача, број референтног стандарда.

**пари 58**

**3. ПАТИКЕ**

Спортске патике црне боје, на везивање, модел намењен за трчање, израђене од комбинованог материјала, спојене шивењем и лепљењем

**пари 58 „**

Тачка 2.

# У поглављу „5. УПУТСТВО ПОНУЂАЧИМА КАКО ДА САЧИНЕ ПОНУДУ“, део „5.2. ПОСЕБНИ ЗАХТЕВИ „ мења се и гласи:

„ **5.2. ПОСЕБНИ ЗАХТЕВИ**

Понуђач може да поднесе само једну понуду.

 Понуда се доставља у писаном облику, у једном примерку, на **Обрасцу понуде** из конкурсне документације и мора бити јасна и недвосмислена, читко попуњена - откуцана или написана необрисивим мастилом, оверена и потписана од стране овлашћеног лица понуђача.

Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

Уз понуду се, поред остале тражене документације, доставља и:

**1. Модел уговора -** попуњен на свим местима где је то предвиђено, оверен печатом и потписан на последњој страни модела, чиме понуђач потврђује да прихвата елементе уговора.

 **2. Изјава о независној понуди**, попуњена, потписана и оверена печатом.

**4.** **Изјава понуђача да ће предати средства финасијског обезбеђења предвиђена уговором на начин одређен конкурсном документацијом -** попуњен, потписан и оверен печатом.

 **5.** **Средство финансијског обезбеђења за озбиљност понуде** - на начин одређен конкурсном документацијом.

**6.** **Образац структуре цене** у којем се наводе основни елементи понуђене цене: цена (јединична и укупна) са и без ПДВ-а, као и произвођач и земља порекла добара.

 **7. Сертификат о прегледу типа и извештај о контролисању** издат од стране Именованог тела у складу са Правилником о личној заштитној опреми („Службени гласник РС“, број 100/11), као и доказ о акредитацији Именованог тела за сваку од врста добара тражених спецификацијом.

**8. Декларација о усаглашености** личне заштитне опреме издата од стране произвођача за сваку од врста добара тражених спецификацијом.

**9. Декларација произвођача** за сваку од врста добара тражених спецификацијом.

Пожељно је да сви документи поднети уз понуду буду повезани траком – спиралом.

 Понуде, са припадајућом документацијом се достављају, поштом или непосредно, на адресу наручиоца: Служба за заједничке послове Града Новог Сада - Сектор за јавне набавке, Нови Сад, ул. Жарка Зрењанина 2, канцеларија 35/II. Коверат мора имати ознаку: "Понуда за резервисану јавну набавку добара – обућа за Комуналну полицију (шифра: **ОПОКП-26/2017**) - НЕ ОТВАРАТИ", а на полеђини назив понуђача и адресу, број телефона понуђача, као и име и презиме особе за контакт. У случају да понуду подноси група понуђача, на коверти је пожељно назначити да се ради о групи понуђача.

Благовремена понуда је понуда која је примљена од стране наручиоца у року одређеном у позиву за подношење понуда.

Отварање понуда је јавно. Свако заинтересовано лице може присуствовати отварању понуда. У поступку отварања понуда активно могу учествовати само овлашћени представници понуђача. Представник понуђача дужан је да достави **уредно оверено овлашћење** (потписано и оверено печатом) за учествовање у отварању понуда. Представник понуђача који учествује у поступку отварања понуда има право да приликом отварања понуда изврши увид у податке из понуде који се уносе у записник о отварању понуда.

Сви обрасци у конкурсној документацији морају бити попуњени, оверени и потписани од стране овлашћеног лица понуђача. Обрасци и модели се попуњавају тако да понуђач уписује податке на предвиђеним празним местима. Осенчене делове образаца и модела, као и делове код којих је наведено да их попуњава наручилац, понуђач не попуњава.

Понуђач који у свом пословању не употребљава печат у складу са законом и оснивачким актом, није дужан да тражену документацију оверава печатом.

Уколико понуду подноси група понуђача, односно уколико понуђач подноси понуду са подизвођачем, све обрасце и изјаве, осим обрасца изјаве да је поштовао обавезе које произлазе из важећих прописа о заштити на раду, запошљавању и условима рада, заштити животне средине, као и да немају забрану обављања делатности која је на снази у време подношења понуде, попуњава, оверава и потписује овлашћено лице члана групе понуђача који је одређен као носилац посла, односно који ће поднети понуду и који ће заступати групу понуђача пред наручиоцем, односно у случају подношења понуде са подизвођачем све обрасце, осим наведеног, попуњава, оверава и потписује понуђач. Образац изјаве да је поштовао обавезе које произлазе из важећих прописа о заштити на раду, запошљавању и условима рада, заштити животне средине, као и да немају забрану обављања делатности која је на снази у време подношења понуде, попуњава, оверава и потписује сваки понуђач из групе понуђача, односно сваки подизвођач.

Понуда мора да садржи све елементе који су тражени у конкурсној документацији и накнадно послатим додатним информацијама и објашњењима или изменама и допунама.

Понуђач може да у оквиру понуде достави укупан **износ и структуру трошкова припремања понуде.** Трошкове припреме и подношења понуде сноси искључиво понуђач и не може тражити од наручиоца накнаду трошкова. Образац трошкова припреме понуде је саставни део конкурсне документације.

Ако поступак јавне набавке буде обустављен из разлога који су на страни наручиоца, наручилац је дужан да понуђачу надокнади трошкове израде узорка или модела, ако су израђени у складу са техничким спецификацијама наручиоца и трошкове прибављања средства обезбеђења, под условом да је понуђач тражио накнаду тих трошкова у својој понуди. „

**Тачка 2.**

 У свему осталом, Конкурсна документација за резервисану јавну набавку добара – обућа за Комуналну полицију, шифра **ОПОКП-26/2017**, остаје непромењена.

**Тачка 3.**

Ове измене и допуне I Конкурсне документације ступају на снагу даном доношења.

 **КОМИСИЈА ЗА ЈАВНУ НАБАВКУ**